नई दिल्ली: कांग्रेस के वरिष्ठ नेता शशि थरूर एक बार फिर चर्चाओं में है. चर्चा में रहने की मुख्य वजह उनके द्वारा दिया गया नया बयान है. अपने नए बयान में थरूर ने कहा कि हिन्दुवाद का तालिबानीकरण शुरू हो गया है. गौरतलब है कि शशि थरूर ने हाल ही में हिन्दू-पाकिस्तान बयान दिया था. इसके बाद उनकी कड़ी आलोचना हुई थी. उन्होंने कहा था कि हिन्दू पाकिस्तान बनाने का रास्ता तैयार करेगी. तिरूवनंतपुरम से कांग्रेसी सांसद ने मंगलवार को केन्द्र द्वारा राज्य को कथित रूप से नजरअंदाज करने के खिलाफ आयोजित विरोध प्रदर्शन में केरल के विपक्षी यूनाइटेड डेमोक्रेटिक फ्रंट (यूडीएफ) के कार्यकर्ताओं से कहा कि वे मुझसे पाकिस्तान जाने के लिये कह रहे हैं.